cy en cy cy id ceb fr fi cy cy en cy en en cy cy cy en cy cy cy cy cy cy cy es es nb en tr en ru es en en en en de cy cy en es cy cy cy es en cy cy de cy cy en es nl de cy cy cy de cy ceb fr fi cy en en cy en en en en
Trivallis: Newid diwylliant o fewn y rheng flaen – Blog Y Gyfnewidfa Arfer Da
Annog gwelliant yng ngwasanaethau cyhoeddus trwy rannu dysgu a gwybodaeth
Gorffennaf 20, 2017 Leave a Comment
Read this post in English
Yn y trydydd o gyfres o flogiau ar raglen Frontline Futures y Sefydliad Tai Siartredig, siaradodd Dyfrig Williams â Jonathan Tumelty o Trivallis i glywed sut maen nhw’n grymuso ei staff i arwain newidiadau i wasanaethau.
Yn ein digwyddiad diweddar ar wella arweinyddiaeth a pherchenogaeth ddigidol, rhannodd Chris Bolton sleid a ddangosodd dulliau newid busnes sydd wedi cael ei roi ar waith mewn sefydliadau yn ystod y blynyddoedd diwethaf. Falle mai drawsnewid digidol yw’r broses newid ddiweddaraf i gael ei rhoi ar waith, ac efallai nad yw’n syndod nad yw rhai aelodau o staff yn neidio am lawenydd. Felly, sut all sefydliadau newid y ffordd maen nhw’n gweithredu?
Siaradais â Jonathan Tumelty yn Tai 2017 amdano sut mae Trivallis wedi galluogi timau rheng flaen i arwain newidiadau i’w wasanaethau.
Gwelodd Trivallis fod ei dimau yn gweithio mewn seilos gan eu bod nhw wedi’u grwpio fesul rôl. Byddai pob maes cyfrifoldeb yn cael ei lywio gan feysydd eraill, ond roedd y strwythur hwn bron yn annog gwrthdaro, a’r canlyniad oedd cyd-berthnasoedd anodd rhwng meysydd gwahanol o’r busnes. Penderfynodd alinio ei systemau yn ddaearyddol ar sail yr ardaloedd y maen nhw’n gweithio ynddynt, ond roedd hyn yn haws dweud na gwneud gan nad oedd ymdrechion yn y gorffennol wedi bod yn llwyddiannus.
Er bod Trivallis yn gwybod beth oedd ei nod terfynol, penderfynodd roi’r cyfrifoldeb am sut y gallai strwythur daearyddol weithio i’w staff, a hynny drwy gynnal cyfres o gyfarfodydd i lywio’r newid. Dechreuodd fel proses eithaf ysgafn drwy gynnwys rheolwyr. Wedi hynny, cafodd drafodaethau unigol â dylanwadwyr allweddol a oedd yn weithwyr rheng flaen. Rhoddwyd perchenogaeth a rheolaeth o’r broses i staff, a chyfathrebwyd yn glir trwy gydol y broses.
Sut wnaeth hyn gweithio’n ymarferol?
Daeth staff â phobl at ei gilydd i ddechrau i fapio eu rhwystredigaethau, a oedd yn ei dro yn effeithio ar foddhad cwsmeriaid. Aeth staff ati i grwpio nodiadau gludiog gyda’i gilydd, ac yn ffodus adlewyrchodd yr ymarfer hwn y broses feddwl gychwynnol. Gwnaethant ddatblygu egwyddorion ar gyfer y ffyrdd newydd o weithio gyda staff, gyda’r rheolwyr yn cynnig paramedrau eang iawn yn unig. Sefydlwyd timau peilot i brofi’r cynlluniau a luniwyd gan staff, ac ar ôl hynny aethant ati i chwalu’r rhwystrau yn eu ffordd. Roedd staff yn aros am gyfarwyddiadau gan reolwyr yn ystod y gyfarfodydd cyntaf, ond ar ôl ychydig gwnaethant ddechrau cymryd rheolaeth o’r ymarfer eu hunain. Disgrifiodd Jonathan y broses fel y fideo hwn o ŵyl gerddoriaeth, lle mae un person yn dechrau’r drafodaeth, a fesul tipyn mae mwy a mwy o bobl yn cyfrannu ati. Roedd pobl â diffyg hyder wir eisiau cyfrannu yn y diwedd.
Creodd Trivallis rith-dimau o’r adborth a gafwyd gan staff. Erbyn hyn, mae’r holl wasanaethau rheng flaen wedi’u rhannu yn ôl ardaloedd, a’r cam nesaf yw creu cysylltiadau rhwng pob tîm. Nid yw’r gwasanaethau yn gweithio mewn seilos mwyach, ond yn hytrach maen nhw’n dîmau amlsgiliau sy’n gweithio o amgylch ardal. Yn ôl Jonathan, roedd modd rhoi’r dull lleoledig hwn ar waith heb newid polisïau na gwario mwy o arian – yr unig beth oedd angen ei wneud oedd grymuso a nodi pŵer.
Gan fynd yn ôl i’n Seminar Ddigidol ddiweddar lle y rhoddwyd sylw i arweinyddiaeth a pherchenogaeth ddigidol, cynhaliodd Kelly Doonan weithdy hynod ddiddorol ar ddylanwadu ar newid. Rhannodd Kelly seiliau pŵer French a Raven yn ei gweithdy er mwyn helpu pobl i ddeall lle mae ganddynt bŵer. Mae’n ddiddorol yma gweld sut y rhannodd rheolwyr eu pŵer dilys wrth harneisio pŵer arbenigol staff rheng flaen hefyd o’u profiad cyflawni. Roedd yn dda clywed gan Jonathan sut mae Trivallis wedi gwneud y gwaith yn llwyddiant. Os ydych wedi gwella gwaith eich sefydliad drwy rannu pŵer, hoffem glywed sut mae’r newidiadau rydych wedi’u gwneud wedi arwain at wasanaethau cyhoeddus gwell.
Pobl cymraeg, digidol, frontline futures, grymuso, hyfforddiant, Sefydliad Tai Siartredig Cymru, tai, Trivallis
Sut all hyfforddi cefnogi penderfyniadau rheng flaen gwell
Rhannu’r hyn a ddysgwyd o Adolygiad Annibynnol o Effaith y Gyfnewidfa Arfer Da Swyddfa Archwilio Cymru
Gadael Ymateb Diddymu ymateb
Categoriau Dewis Categori Asedau Cyllid Digidol Gwasanaethau Llywodraethu Pobl Podlediadau
Dilynwch ein blog trwy e-bost
Rhowch eich cyfeiriad e-bost er mwyn dilyn y blog hwn ac i dderbyn hysbysiadau o flogbostau newydd drwy e-bost.
Dilynwch ni ar Twitter
Fforwm Ieuenctid Iechyd Cyhoeddus Cymru, Jessie Hack
Mae’n hawdd bod eisiau newid, ond mae’n goblyn o anodd gwneud newid
Archifau Dewis Mis Mai 2019 Mawrth 2019 Chwefror 2019 Rhagfyr 2018 Tachwedd 2018 Hydref 2018 Medi 2018 Awst 2018 Mehefin 2018 Mai 2018 Ebrill 2018 Mawrth 2018 Chwefror 2018 Rhagfyr 2017 Tachwedd 2017 Medi 2017 Awst 2017 Gorffennaf 2017 Mehefin 2017 Mai 2017 Ebrill 2017 Mawrth 2017 Chwefror 2017 Ionawr 2017 Rhagfyr 2016 Tachwedd 2016 Hydref 2016 Medi 2016 Awst 2016 Gorffennaf 2016 Mehefin 2016 Mai 2016 Ebrill 2016 Mawrth 2016 Chwefror 2016 Ionawr 2016 Rhagfyr 2015 Tachwedd 2015 Hydref 2015 Medi 2015 Awst 2015 Gorffennaf 2015 Mehefin 2015 Mai 2015 Ebrill 2015 Mawrth 2015 Chwefror 2015 Ionawr 2015 Rhagfyr 2014 Hydref 2014 Medi 2014 Awst 2014 Gorffennaf 2014 Mehefin 2014 Mai 2014 Ebrill 2014 Mawrth 2014 Chwefror 2014 Ionawr 2014 Rhagfyr 2013 Tachwedd 2013 Hydref 2013 Medi 2013 Awst 2013 Gorffennaf 2013 Ebrill 2013
Send to Email Address Eich Enw Eich Cyfeiriad E-bost Diddymu
Post was not sent - check your email addresses!
Email check failed, please try again
Sorry, your blog cannot share posts by email.